Запушен нос – предистория. Децата непосредствено след раждането си, се излагат на влиянието на заобикалящата ги среда. В първите месеци, до половин година от раждането си, децата са защитени от майчините антитела, които получават през бременността и след това с кърмата, затова те много рядко боледуват. Проблема за децата започва след 6-тия месец. Те започват да се борят с факторите на заобикалящата ги среда и започват да изграждат свой имунитет. Освен наследствено приетия вроден имунитет от майката, е прието, че в годините до пубертета децата изграждат свой собствен имунитет, така че до към 12-14 годишна възраст може да се говори, че детето вече има т.н. „съзряла“ имунна система, която може да реагира на външните фактори и да защитава организма от външни патологични вредители.